Ľubomír Moravčík

Ľubomír Moravčík (* 22. jún 1965, Nitra) je bývalý slovenský futbalista a futbalový tréner. Hrával v rokoch 1983 až 2002 na pozícii stredopoliara, tvorcu hry. Bol označovaný za špecialistu na priame kopy a technicky nadaného hravého  futbalistu.

 Klubová kariéra 
V najvyššej súťaži debutoval 16. októbra 1983 proti Tepliciam. V drese Nitry odohral šesť sezón a stal sa najslávnejším hráčom pochádzajúcim spod Zobora. Po MS 1990 odišiel do francúzskeho Saint-Étienne. Tu bol považovaný za jedného z najlepších cudzincov v Ligue 1. V roku 1996 St. Étienne zostúpil do druhej ligy a klub nemal dostatok financií na vyplatenie svojich hráčov, vrátane Moravčíka. Prestúpil tak do korzického klubu SC Bastia, ktorý hrával Ligue 1. V roku 1998 utrpel ťažkú zlomeniu nohy, ktorá ho na dlhší čas vyradila z hry. V roku 1998 prestúpil do Nemecka, konkrétne do MSV Duisburg. Tu napriek solídnym výkonom nebol Moravčík spokojný a po odohratí piatich ligových zápasov opustil klub. V tomto období dokonca rozmýšľal o ukončení kariéry.

V tom istom roku však na podnet slovenského trénera Jozefa Vengloša podpísal zmluvu so slávnym škótskym veľkoklubom Celtic Glasgow. Jeho ligovým debutom bol zápas proti Dundee FC 7. novembra 1998.Profil na sporting-heroes.net  Do pamäti fanúšikov Celticu sa zapísal už o tri týždne neskôr, keď v tradičnom a ostrosledovanom derby proti Rangers. Celtic vyhral v tomto zápase 5 – 1 a Moravčík bol vďaka svojmu výkonu a dvom streleným gólom hviezdou stretnutia.The rebirth of Lubo Moravcik  Postupne sa tak Moravčík stal hviezdou mužstva a miláčikom tribún, známa bola jeho spolupráca s ďalšou legendou klubu Henrikom Larssonom. V roku 2001 bol uvedený do Siene slávy Celticu. Kariéru ukončil v drese japonského klubu JEF United Ičihara.

 Reprezentačná kariéra 
Vrchol reprezentačnej kariéry zažil Ľubomír Moravčík na MS 1990 v Taliansku. Nastúpil vo všetkých piatich zápasoch československého mužstva. V dôležitom štvrťfinálovom zápase proti  ho fauloval Pierre Littbarski v pokutovom území, ale rozhodca Kohl vylúčil pre svoju impulzívnu reakciu (vykopnutie kopačky) práve Moravčíka. Po rozpade Česko-Slovenska sa stal spolu s Tittelom a Dubovským lídrom slovenského mužstva. Ako najskúsenejší hráč sa stal aj kapitánom. Za československú a slovenskú reprezentáciu nastúpil celkovo 79-krát a strelil 13 gólov. Viac štartov mal v čase Moravčíkovho odchodu zo Slovákov na konte iba Miroslav Karhan.

 Trénerská kariéra 
Po ukončení hráčskej kariéry sa z Moravčíka stal tréner. Viedol slovenský reprezentačný tím do 16 rokov. V jesennej časti sezóny 2008 – 09 bol trénerom prvoligového ViOn-u Zlaté Moravce.

 Úspechy 
 Futbalista roka v Československu 1992
 Slovenský futbalista roka: 2001
 Futbalista desaťročia na Slovensku
 Účastník MS 1990 v Taliansku
 Majster Škótska: 2001, 2002
 Škótsky pohár: 2001
 Pohár Intertoto UEFA: 1997

 Referencie 

 Externé odkazy 
 Profil na stránke transfermarkt.de 

Kategória:Narodenia v 1965
Kategória:Slovenskí futbalisti
Kategória:Česko-slovenskí futbalisti
Kategória:Hráči FC Nitra
Kategória:Hráči AS Saint-Étienne
Kategória:Hráči SC Bastia
Kategória:Hráči MSV Duisburg
Kategória:Hráči Celtic FC
Kategória:Hráči JEF United Ichihara Chiba
Kategória:Osobnosti z Nitry
Kategória:Hráči Majstrovstiev sveta vo futbale 1990